Ir-Russja u l-Belarus se jibdew 10 ijiem ta' eżerċizzji militari konġunti hekk kif qed jiżdied it-tħassib dwar żieda fin-numru tal-forzi Russi fuq il-fruntieri tal-Ukrajna. In-NATO tgħid li l-eżerċizzji konġunti jimmarkaw l-akbar ammont ta' suldati Russi ma' dawk tal-pajjiz eks-Sovjetiku tal-Belarus mill-Gwerra Bierda. Il-White House sejħet l-eżerċizzji bħala azzjoni "eskalatorja" fit-tensjonijiet fuq l-Ukrajna. Ir-Russja ripetutament ċaħdet kull pjan biex tinvadi l-Ukrajna minkejja li bagħtet aktar minn 100,000 suldat fil-fruntiera.Iżda xi pajjiżi tal-Punent inkluż l-Istati Uniti wissew li attakk Russu jista' jiġi fi kwalunkwe ħin. Taħditiet diplomatiċi mmirati biex isolvu l-kunflitt mistennija jkomplu llum. Tensjoni bejn ir-Russja u l-Ukrajna: Truppi Amerikani jaslu l-Polonja KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook